Uchinchi jahon urushi
Uchinchi jahon urushi — birinchi va ikkinchi jahon urushlaridan keyin sayyoraviy miqyosda kutilayotgan uchinchi qurolli mojarodir. Bu atama birinchi marta 1941 yilda tilga olingan . Ikkinchi jahon urushining oxiriga kelib, yadro qurolining faol rivojlanishi va qoʻllanilishi, shuningdek, ularni keyinchalik baʼzi mamlakatlar tomonidan sotib olinishi tufayli yer yuzidagi sivilizatsiya va boshqa barcha hayotni toʻliq vayron qilish xavfi mavjud. Yuqoridagilar uchinchi jahon urushi haqidagi turli muhokama mavzularidan biri hisoblanadi. Tabiiy ofatlardan farqli oʻlaroq, inson qoʻli bilan sodir boʻlgan yana bir ofat — biologik urush ham qurbonlarga olib kelishi mumkin. Ilgʻor texnologiyalar tomonidan yaratilgan va qoʻllab-quvvatlangan, bu kabi hodisalar Yer yuzasini yashash uchun yaroqsiz holga keltirishi mumkin. Ikkinchi Jahon urushi boshlanishidan oldin ham, Birinchi Jahon urushi (1914-1918) aynan „barcha urushlarni tugatadigan urush“ deb hisoblangan va agar global mojaro bunday misli koʻrilmagan chorasizlik hamda qiyinchilikga olib kelsa, bunday katta mashtabdagi mojaro sodir boʻlmasligi kerak deb hisoblashgan. Urushlararo davrda Birinchi Jahon urushini shunchaki „Buyuk urush“ deb atashgan. 1939 yilda Ikkinchi Jahon urushi boshlanishi bilan insoniyat keng koʻlamdagi bunday urushlarni sabablarni yengib oʻta olamiz deb oʻylashgan. 1945 yilda Sovuq urush boshlanishi va yadroviy qurol texnologiyasining tarqalishi bilan uchinchi global mojaro ehtimoli yanada oshdi. Sovuq urush davrida koʻplab mamlakatlardagi harbiy tahlilchilar Uchinchi jahon urushi ehtimolini oldindan bilishgan. Ssenariylar odatiy urushdan tortib cheklangan yoki toʻliq yadroviy urushgacha boʻlgan. Sovuq urush davrida bu global yadroviy qarama-qarshilik sayyoradagi barcha insoniyat hayotini yoʻq qilishi aniqladi. Insoniyatning halokati Amerika va Sovet rahbarlarini bunday tartibsizlikdan qochishga undagan.